אנדרטת שמות השואה הלאומית (אמסטרדם)

ממוזער| פעילויות בנייה במתחם. ברקע מכיוון דרום מזרח נראים הבניינים Hoftuin ומבניני הכנסייה הפרוטסטנטית, ינואר 2021.
ממוזער| הכניסה הדרומית מרחוב Weesperstraat, אמסטרדם, 2022.
האנדרטה הלאומית לשמות השואה, אמסטרדם (בהולנדית: Holocaust Namenmonument) נפתחה לציבור הרחב בשנת 2021 היא האנדרטה הלאומית ההולנדית לשואת יהודי הולנד ולציון השמדת הצוענים במלחמת העולם השנייה, הנמצאת באמסטרדם. הוא מנציחה את כ-102,000 הקורבנות מיהודי הולנד שנעצרו על ידי המשטר הנאצי במהלך הכיבוש הגרמני של הולנד (1940–1945), גורשו ונרצחו ברובם במחנות ההשמדה אושוויץ וסוביבור, וכן 220 קורבנות צוענים.

האנדרטה שהוקמה על ידי ועדת אושוויץ ההולנדית, ממוקמת ברובע היהודי לשעבר (בהולנדית: Jodenbuurt), מזרחית למוזיאון ארמיטאז' אמסטרדם וגן הופטאין.

 העיצוב 
האנדרטה תוכננה על ידי משרד האדריכלים סטודיו ליבסקינד של האדריכל האמריקאי דניאל ליבסקינד. היא נבנתה על ידי Rijnbout architects Amsterdam על בסיס לבנים שנתרמו על ידי חברת הלבנים רודרוזה, (Rossum, Gelderland). האנדרטה, ששטחה 1,550 מ"ר, מחולקת לארבעה חלקים המייצגים את האותיות במילה העברית לזכר, מימין לשמאל ל, ז, כ ו- ר. with a design overview photograph demonstrating the Hebrew characters used in the memorial.

מבקרים יכולים להיכנס לשטח האנדרטה באמצעות מדרגות מדרום או מצפון. הם יכולים לשוטט במבוך של מסדרונות בין קירות העשויים מלבנים אדומות. על כל אחת מ-102,000 הלבנים האלה רשומים שמות בסדר אלפביתי, תאריך לידה וגיל במותו של הקורבן. קיר נפרד בשם קיר 1,000 השמות הכולל 1,000 לבנים בכניסה הדרומית נותר ריק כדי להכיל שמות נוספים של קורבנות שיימצאו מאוחר יותר.

מעל קירות הלבנים מותקנים פנלים ענקיים מנירוסטה מלוטשת, המעוצבים בצורת ארבעת האותיות העבריות של המילה "לזכר". הלוחות מלוטשות כמראות ומשקפות את המראות שמסביב לשטח האנדרטה.

 מונומנטים ומוזיאון קשורים 
אנדרטאות נוספות ומוזיאון המנציחים את השואה הם, אנדרטת אושוויץ הסמוכה, שעוצבה על ידי יאן וולקרס הנמצאת בפארק ורטהיים ממזרח לאנדרטת שמות השואה, מוזיאון השואה הלאומי ההולנדי בכתובת Plantage Middenlaan 27, אמסטרדם, שנפתח לציבור ב-11 במרץ 2024. במחנה המעבר ווסטרבורק נמצאת אנדרטת 102,000 האבנים (בהולנדית: De 102.000 stenen), כל אבן מסמלת קורבן (על האבנים לא רשומים שמות). באינטרנט נמצא מאגר מידע בו ניתן לבצע חיפוש של כל הקורבנות היהודים ההולנדים. האתר נקרא בשם אנדרטת ג'ודס (Joods Monument) (אנדרטת יהודים). בית אנה פרנק.

 לקריאה נוספת 
 Petra Catz, Abram de Swaan, Herman Vuijsje (Hrsg.): Bedenkt eer gij herdenkt. Kritische geluiden over het geplande Holocaust Namenmonument. Lecturis, Eindhoven 2019, .
 Wim de Wagt: Vijfhonderd meter namen. De Holocaust en de pijn van de herinnering. Boom, Amsterdam 2021, .

גלריה

 ראו גם 
 מוזיאון השואה הלאומי של הולנד
 בית אנה פרנק

 קישורים חיצוניים 


 מבט אווירי מעל אנדרטת השואה הלאומית באמסטרדם המציג את לוחות הנירוסטה היוצרות המילה לזכר על פי גוגל 
 . Video duration 2 minutes 0 seconds. Founder of the monument Jacques Grishaver briefly details the motivation for the memorial project. Holocaust Namenmonument, 31 January 2014. In Dutch with English subtitles.
 . Video duration 1 minute 35 seconds. A walk through the memorial. Holocaust Namenmonument, 28 February 2018.
 . Live stream video affording a realtime overview. Holocaust Namenmonument, 9 September 2021.
 . Three generations of surviving Jewish relatives tell what this monument means to them.


 הערות שוליים 

קטגוריה:יהדות אמסטרדם
קטגוריה:שואת יהודי הולנד
קטגוריה:אירופה: אנדרטאות להנצחת השואה
קטגוריה:אמסטרדם: מבנים